| JESU-CRISTO 
MU ING MAGLIGTAS 


At manganak yang metung a lalaki, at pamalagyuan meng 
Jesus: uling ya ing magligtas king balen na king karelang 
kasalanan. Mateo 1:21 


Uling king lugud na ning Dios king yatu binie ne ing 
bugtung nang Anak ban ing ninumang maniwala keya e ya 
mate nung e mirinan yang bie alang angga. Juan 3:16 


| Jesus sinabi na kea, Aku ing dalan, ing katutuan, at ing 
bie. Alang miras king Ibpa, nung e mu king pamamilatan 
ku. Juan 14:6 


Uling alang aliwang laguiu lalam ning banua a miabye 
karing tau, a king uli na niti miligtas tamu. 
Ding Dapat 4:12 


Uling binye ku kekayu king mumuna ing tinggap ku 
naman, a king i Cristo mete ya king uli na ning kasalanan 
tamu, agpang king Kasulatan: at mikutkut ya, at sinubling 
mebie king katlung aldo agpang king 

kasulatan: 1 Corinthians 15:3-4 

A king pamamilatan na ning keang daya, ing Y t 
pangayatbus na katamu, ing kapatawaran EBA 


karing kasalanan, agpang king pibandian 
na ning keang kalam. Efeso 1:7 And the gospel must frst be published 
among all na 


iations. MARK 13:10 


Atin yang apat a katutwan a dapat tamung lubus aintindian: 

1. kaluguran naka ning apung ginu. 

Buri na ing mika bie kang alang angga karin banua kayabe na. 
Uling king lugud na ning Dios king yatu binie ne ing bugtung nang 
Anak ban ing ninumang maniwala keya e ya mate nung e mirinan 
yang bie alang angga. Juan 3:16 

Buri na ing mika sagana at makabaldugan a bie kayabe na. 

Ing mapanako datang ya nung e bang manako, at makamate, at 
manyira. Aku dinatang ku bang mika bie la, at bang mika bie lang 
labis-labis. Juan 10:10 


Sumangid niti, dakal la reng taung e makaranas king 
makabaldugan a bie at e la siguradu nung atin lang bie alang 
angga uling... 

2. Ing tau makasalanan ya king kalikasan. Inya mikakawani ya king 
Dios. 

Ding sabla mikasala la. 

Uling ding sabla mikasala la, at e la miras king ligaya ning Dios, 
Roma 3:23 

Uling ing lugud king salapi ya ing yamut ning sablang dewakan... 
1 Timoteo 6:10 

Ing bayad ning kasalanan ya ing kamatayan. 

Uling ing bayad ning kasalanan ya ing kamatayan... Roma 6:23 


Ing biblia sasabyan na ing adwang uri ning kamatayan: 

e Kamatayan king katawan 

At anti mo ing mitakda karing tau ing mate lang misan, at kaibat 
na niti ing pamanukum: Hebreo 9:27 

e Espiritual a kamatayan o alang anggang pamikawani king Dios 
king impierno 

Dapot ding matakut, at ding alang kasalpantayanan, at ding 
makasumami, at ding makamate tau, at ding makipangalugud, at 
ding mangkukulam, at ding sasamba karing anito, at ding anggang 
malaram, mika dake la king dayatdayatan malat a milalablab king 
api at asupri: a iti ya ing kaduang kamatayan. Kapahayagan 21:8 


Nung ing tau mikawani ya king Apung Ginu pauli ning kasalanan 
na, nanu ing solusyun kaniting problema? Maralas isipan tamu na 
ing solusyun ilapin deng: relihiyon, mayap a dapat, at mayap a 
panugali. Pero metung yamu ing solusyun ibat king Apung Ginu. 

3. Y Jesucristo yamu ing dalan papunta banua. 

Iti ya ing pamipasiag na ning Dios. 

| Jesus sinabi na kea, Aku ing dalan, ing katutuan, at ing bie. Alang 
miras king Dios a Ibpa, nung e king pamamilatan ku. Juan 14:6 


Binayaran na ing ganap a parusa para karing kasalanan tamu. 
Uling i Cristo man misan ya migdusa king uli na ning kasalanan, ing 
banal king uli ra ding e banal, bang adala na katamu king Dios, 
mete ya king laman, dapot mebie ya king kapamilatan na ning 
espiritu: 1 Pedro 3:18 

A king pamamilatan na ning keang daya, ing pangayatbus na 
katamu, ing kapatawaran karing kasalanan, agpang king pibandian 
na ning keang kalam. Efeso 1:7 

Atin yang pangakung bie alang angga. 

Ing maniwala king Anak atin yang bie alang angga. At ing e 
maniwala king anak na, e na akit ing bie, dapot ing mua ning Dios 
manatili kea. Juan 3:36 

Uling ing bayad ning kasalanan kamatayan, dapot ing regalu na 
ning Dios ya ing bie alang angga king pamamilatan nang 
Jesu-Cristo a Guinu tamu. Roma 6:23 


4. Kailangan tamung maniwala kang Jesu-Cristo ban miligtas tamu. 
Ing kaligtasan tamu pauli na ning grasya ning Dios kapamilatan 
ning kasalpantayanan kang Jesu-Cristo. 

Uling king uli na ning kalam miligtas kayu king pamamilatan na 
ning kasalpantayanan, at iti e ibat kekayu murin, nung e kalam na 
ning Dios: e king dapat, bang ninuman e ya magmarangal. 

Efeso 2:8-9 

Uling ing ninumang mamaus king laguiu ning Guinu miligtas ya. 
Roma 10:13 


Panalangin da ring makasalanan 

Ipanalangin yu iti king mitmung kasalpantayanan: 

Ginung Jesus, dakal pung salamat king lugud mu kanaku. Pangaku 
ku king makasalanan ku at manyad kung kapatawaran keka. 
Salamat king pangamate mu king krus, pangakutkut, at 
pamanyubling mie ban bayaran ing sablang kasalanan ku. Manalig 
ku keka bilang kanakung Ginu at Talapagligtas. Tatanggapan ku ing 
regalu mung bie alang angga at isuku ke ing bie ku keka. Saupan 
mu kung tuparan ing sablang kautusan mu at maging tula king 
akakit mu. Amen. 


Nung menalig ka kang Jesu-Cristo, ing makatuki milyari keka: 

. Ngeni, atin kang bie alang angga kayabe ning Dios. 

At iti ya ing kaburian na Nitang mitubud kanaku: ing ninumang 
manakit king Anak at maniwala keya mirinan yang bie alang 
angga: at pasublian keng mie king tauling aldo. Juan 6:40 

. Ding sablang kasalanan mu mibayaran at mipatawaran. 
(milabas, kasalukuyan, daratang) 

Oneng i Cristo, miyain yang misan mung ain para karing 
kasalanan, linukluk ya king banda nang wanan ning Dios, 
Hebreo 10:12 

e Bayu kang lelangan king panimanman ning Dios. Iti ing umpisa 
ning bayung bie mu. 

Inya nung ing ninuman atiu kang Cristo, metung yang bayung 
lelangan, oini, ing anggang bague meguing bayu. 2 Corinto 5:17 
e Meging anak na ka ning Dios. 

Dapot detang anggang tinanggap kea, dininan nong kayupayan a 
maguing anak na ning Dios, detang maniwala king keang laguiu: 
John 1:12 


Ing mayap a dapat e ya paralan para miligtas tamu, nune metung 
yang patune o bunga ning kekatamung kaligtasan. 

uling dapat na katamu, lelangan na katamu kang Cristo Jesus, dikil 
king mayap a dapat, a deti ing Dios sidya na nang minuna, bang 
lumakad tamu kareti. Efeso 2:10 

Pagpaalan ka ning Ginu! 


